HISTORIA DI E CLUBNAN MARINERO NA ARUBA 


International Seamen's Club - Introduccion 


International Seamen's Club a establece mas di 130 aña pasa na diferente pais, por ehempel, 
Alemania, Paris, Merca y otronan, unda cu tabatin hopi movecion di tripulante riba barco cu tabata 
bishita e hafnan. Un “cas leu for di cas” unda nan por a bay entretene nan mes cu varios actividad cu 
e club ta ofrece y alabes ricibi asistencia pa tur nan necesidadnan. 


Prome International Seamen's Club 


Na ana 1932 e comision di R. K. Zeemanshuis na 
Corsou, bou guia di Pater R. Dellaert na San 
Nicolas. a dicidi di lanta un tipo di instituto asina. 
Asina un cas chikito den Bernardstraat a wordo 
cumpra y converti den un club pa marinero. 
Despues Pastor Th. Exter a usa e palonan di e 
misa pa traha un club mas grandi riba e tereno 
di misa, cu un sala di recreacion, libreria y 
NN | oficina. Inmediatamente despues di guera, na 
1946, a tuma luga un reorganisacion unda e Stichting R.K. Zeemanshuis a cambia pa Stichting 
“International Seamen's Club”. E meta primordial na aña 1952 tabata pa brinda e marinero durante 
su tempo cortico na Aruba “un luga alegre”. Banda di apoyo moral e servicio hopi practico: 
acomodacion, cuminda, posterij, cheques, bishita di barco, atencion medico, anochi di pelicula, etc. 





E club originalmente a cuminsa dia 12 di 
februari 1934 den un edificio di palo. El a wordo 
cuminsa door di esfuerso di e espirito publico di 
cuidadonan pa duna nabegantenan 
bishitantenan un luga unda nan por desfruta 
nan mes di e conveniencia for di cas. Desde su 
principio modesto na aña 1934, e club a crece 
bira un organisacion cu ta duna servicio y na 
aña 1954, ainda bou construccion, a duna 
servicio na mas cu 32,000 marinero for di 45 diferente pais. Esaki no tabata un cas di nabegante pero 
un club internacional y original pa nabegantenan. E necesidad pa su servicionan a crece y mester a 
busca un luga mas grandi pa acomoda mas bishitante. 





Di Dos International Seamen's Club 


Un aña despues, esta na 1935, un edificio a 
wordo traha for di madera di misa Santa 
Theresita. E crecemento maraviyoso di e club a 
sigui. Den Amigoe di Curacao di dia 21 di 





januari, 1950, nos por lesa cu e aña anterior tabata hopi exitoso pa e “Apostolaat ter Zee di Aruba”, 
cu ta traha pa medio di International Seamen's Club. E simpel, pa no bisa edificio primitivo, ta haci e 
aspecto pafo nada compara cu e parti paden cu e club por ofrece na e marinero. Nos por djis tira un 
bista paden cu ta ofrece e marinero sinta na cas, maneha tur su corespondencia y aprecia tur sorto di 
servicio brinda na cada un di nan. 


Riba e lessenaar na e entrada tin un buki di huesped cu na entrada e marinero ta firma y pone e 
nomber di su barco. Nos ta ricibi cien y pico nomber di Mericano, Spaño, Noruega, Irlandes, Britanico, 
Danes, Venezolano, Antiyano, Canades y hasta esnan di Liberia. Enberdad un club di marinero. Toch 
Gerente Verkruissen ta bisa cu e buki aki no ta contene tur e nombernan di cada uno pasobra hopi 
biaha nan ta firma “un grupo di marinero” pa mustra cu ya nan ta pertenece na e club. E buki ta duna 
un cantidad di 40 pa 100 firma pa dia. Otro muestra ta cu alrededor di 44,577 carta a wordo gepost 
na aña 1949. Esaki ta otro muestra di e cantidad di bishita. Mas di 30,000 marinero ta bishita e club 
anualmente. E borchi riba e porta cu ta bisa “Pa Marineronan” ta mustra cu e club aki ta 100% un cas 
pa marineronan y ta nan so por acudi. 


Gerencia ta aprecia e bishita di marineronan unda 
cu nan a traspasa Fls.7,000.00 na check y tambe 
cien pakete y hopi telegram pa nan famia. Den e 
sala tin un “showroom” na luz cu e marineronan ta 
gosa pa mira aunke no tin mucho pa mira. 
Verkuissen ta bisa cu tin un sorto di “gifshop” unda 
nan por manda algo agradabel pa nan casa, 
namorada of famia. Hopi ta yega tera despues di 
Tor di anochi ora e pacusnan ta sera caba. Un 
showcase asina toch ta algo hopi necesario pa nan, 
pero ya...e no tabata permiti. Parce cu un persona cu antes tambe tabata den USO a stop. Sra. 
Kwartsz y Hesseling no tabata na fabor di un “giftshop”. No tabatin palabra pasobra e marinero 
mester pasa na tur giftshop prome cu e bay na esun di e club. Anto e prijsnan ta mescos y e 
articulonan di e pacusnan abo mes saca bo conclusion. 





Den e sala tin un dushi ambiente. E lampinan moderno y e bunita muebelnan ta duna un ambiente di 
cas. Tur sorto di actividad pa e marinero diberti tin - tres mesa di biyar, un shuffleboard, ping pong, 
revista y buki, corant, etc. Tambe un bar pa combati e calor, pero no ta bende bebida sterki, 
solamente cerbes y biña tabata permiti. 


Riba un borchi grandi ta para den tres idioma: “Free movies at 8:00pm”. Sr. Verkruissen ta informa cu 
tur siman tin dos anochi di pelicula pa e marineronan y ta bon atendi. Riba un otro borchi ta para: 
“Informal Dance” pa e proximo Diadomingo. Pa e baliamento tin un bunita patio. E ultimo baile 
tabata dia 23 di november unda 150 miembro a partcipa. Nos ta corda ainda cu durante navidad nan 
tabatin un fiesta di Sinterklaas. Un total di 120 pakete a wordo duna na capitan di tres barco pa hiba 
y parti pa e tripulantenan Bispo di Pasco. Pa motibo di yobida pisa e marineronan a falta e misa y 
mester a bin den e club. Un concierto di Pasco a wordo duna anochi den e patio bou guia di Frere 
Andreas y e “Aruba's Boys Band”. Mas o menos 300 pakete a wordo entrega na e marineronan. Un 
danki ta bay pa tur e negoshinan pa nan contribucion. 


Di e patio nos ta bin den e parti nobo di e hotel. Antes esaki tabata un luga di diberticion di USO. E 
directiva a sa di traha esaki den e hotel chikito cu su cushina, comedor, y siete kamber bunita. Aki ta 
parce cu ta Sra. Verkruissen su trabou. E ta mustra bunita y bon cuida. Un marinero Mericano cu net 
ta den e comedo ta comiendo su salada di galiña ta duna su compliment: “Very nice and clean 
sleeping apartments and excellent food, Sir”. Un tota di 2540 marinero a keda den e hotel chikito aki. 


Cada directiva activo y sigur e gerencia cu curason pa su tarea, tin plannan pa futuro. Asina Gerente 
Verkruissen ta haya cu e meta no ta logra ainda. “Mester bin cu un club mas moderno”, e ta sigura 
nos. E tent di palo aki pa hospeda toch ainda ta primitivo y ta costa hopi pa mantene. Nos 
marineronan merece miho. Nos por corda ainda cu na 1946 e International Seamen's Club su trabou 
a cuminsa. E USO a laga e edificio na werki, loke por a mira. Un mesa di biyar sin laken, un paar di 
stoel di cushina y mesa tur manca, un jukebox cu no tabata toca mes, un bar cu un ijsbox chikito. E 
tabata un bulto tristo cu nos no por a imagina loke e marineronan a laga atras. E club ta situa di un 
distancia di 25 minuut pa cana yega na e club. Bishita, cu servicio di primera clase y di tur loke ta 
wordo ofreci na e marineronan cu anualmente como 30,000 ta haya e caminda pa yega e club. Pa 
nan cana 25 minuut pa yega e club ta un compliment pa e club. 


E kapelaan pastoor Holterman tambe pa loke el a haci pa e marineronan pa tres aña ta di admira. El a 
yam'e un apoyo moral grandi pa e marineronan si e ta na Aruba y haya un bishita di misa di marinero 
notablemente acepta. 


Ta comprendibel cu e directiva di e club ta desea cu e club aki bira mas moderno y di cement. Esun 
actual ta traha di material bieu cu a bini for di e desmantelacion di e misa catolico, mientras e hotel a 
wordo traha cu material inferior cu e pensamento cu e lo sirbi solamente pa algun aña. E directiva a 
traha cu ayudo di tur banda. Ohala cu mas hende mira e importancia di e club y ofrece nan ayudo 
financiero. Un palabra di danki na Sr. Y Sra. Verkruissen cu nunca e esfuerso ta di mas y por garantisa 
e futuro di e club. Na 1959 e edficio moderno cu ta na servicio di e marineronan a habri oficialmente. 


Aniversario di International Seamen's Club 


Na aña 1959, e club a cumpli 25 aña dunando 
servicio na miles di marinero cu tabata riba 
diferente barco bishitando e refineria di Lago, 
sea pa carga of descarga producto petrolera. Pa 
conmemora e 25 aniversario di e club un 
celebracion informal den oranan di traimerdia a 
wordo teni pa 2'or di merdia, riba un 
Dadiomingo dia 8 di februari 1959 pa haci e 
lidernan di comercio, industria y religioso na 
Aruba familiar cu e papel integral cu e club ta 
hunga como un miembro di e comunidad. 
Algun tempo prome e club a wordo bendiciona 
pa Mgr. A. v/d Veen Zeppenveldt. E evento 
tabata e habrimento di e club un cuarto siglo 
pasa como tambe un progreso den servicio na nabegantenan di tur parti di mundo cu pasa Aruba. E 
club su intencion ta pa provee un cas comfortabel y limpi pa e nabegantenan cu bishita e isla aki. E ta 
wordo aprecia masha hopi pa e hendenan di lama. Su servicio tanto na e marineronan como na 





comunidad segun e deseo a wordo expresa door di oficialnan di e club durante e celebracion, ta cu e 
lo sigui crece y mehora. 


E edificio color bibo y ambiente agradabel ta 
excelente pa ofrece comodidad na tur 
nabegante cu bishita haf di San Nicolas y 
Oranjestad. Dirigi pa Sr. H. C. Verkruissen pa e 
ultimo diesdos aña y mei, ta ofrece 
marineronan facilidadnan manera luga di drumi, 
comedor, patio, libreria den hopi idioma, 
recreacion y bar. Tur sorto di wega manera 
biyar, shuffleboard y weganan similar ta 
disponibel gratis. 





E marinero no solamente por desfruta di come, bebe, drumi, pero tambe e por desfruta di otro 
actividadnan. Dos bes pa siman ta pasa pelicula den e patio y KLM ta zorg pa contribui cu revista y 
corantnan di tur parti di mundo, principalmente Sport News di Miami. Tambe e club ta organisa 
picnic, tour rond di e isla y otro atraccionnan. Via un borchi e marineronan ta wordo poni na haltura 
di e programanan di pelicula, yegada y salida di barconan y por ultimo servicionan na diferente misa. 


Como un organisacion cu ta wordo maneha sin ganashi cu ta depende totalmente riba donacion pa 
cubri gastonan di construccion y pa cubri gastonan operacional, mas cu claro cu ta hopi dificil pa e 
gerente haci loke e ta desea. Danki na e apoyo cu ta bin for di varios amigo di gobierno, comercio, 
industria y sectornan priva. Den e lista di amigonan tin un instancia cu ta haci posibel pa regala e 
marineronan 350 pakete di Pasco. Tambe durante e temporada aki e Club di Damas di Lago ta zorg 
pa hiba e diferente pasaboca di nos isla pa e barconan of e club. 


Pa maneha henter e organisacion aki, 15 homber ta emplea, for di un gerente permanente te na esun 
responsabel pa mantene e luga limpi, un cantinero y uno pa seguridad. Anualmente esaki ta rekeri un 
suma di mas o menos Fls.37,000.00. Henter e maneho a wordo poni den man di un directiva cu ta 
consisti di Director W. T. Murphy , Vice-Director F. E. Griffin, Tesorero D. D. Daleski, Secretario T. F. 
Eagan y tambe comisarionan Pastoor W. de Haas, F. de P. Wever, C. Schwengle, T. V. Malcolm, J. E. 
Stoveken, J. N. J. Royer, E. de Cuba, J. R. Proterra, J. Winstanley y Gerente H. V. C. Verkruissen. 


Representantenan di e club ta bishita marineronan enfermo den hospital, haciendo nan fabor, 
hibando revista, papel pa skirbi carta, candy y sigaria. Funcionnan di e club ta iclui tambe ayudo den 
entiero di marineronan. Esaki ta inclui servicionan di misa, cartanan di condolencia, potret y un 
descripcion cortico di e entiero. 


E International Seamen's Club ta para como expresion material di un idea concebi un cuarto siglo 
pasa door di personanan manera Pastoor Exter pa ofrece na hombernan cu ta biaha riba lama, un 
ambiente agradabel cu lo ta pa nan “un cas bieu leu di nan cas”. No ta pornada cu hopi marinero cu 
ta bishita e club aki ta bisa cu ningun otro parti di mundo nan ta ricibi un asina bon trato manera e 
club aki na Aruba. 


Cu e  banderanan Hulandes y Merca 
orgusamente pafo di porta International 
Seamen's Club a ricbi tur su bishitantenan pa 
2'or di merdia riba e Diadomingo, dia 8 di 
augustus 1959 pa su interior asina bunita decora. 
E ocasion tabata e habrimento oficial di e 
remodela y bunita “cas leu for di cas” pa 
marineronan. 





Bishitantenan e dia atardi a inclui representantenan di Gobierno, clero, Lago, comercio y prensa. Kiko 
nan a mira ta un club bon diseña pa sirbi e necesidad pa marineronan cu ta bishita e isla Caribense 
aki. Hungando un parti integral den comunidad, e club ta dedica na e proposicion pa ofrece un cas 
comodo leu for di cas pa nebegantenan cu biaha pa e isla aki. Mas o menos 35,000 ta bishita e club 
anualmente. E acomodacionnan di e club remodela y mas espacioso no solamente den alohamento y 
comemento, ta duna cada marinero cu bishita e club un ambiente di relahacion. 


Un punto hopi positivo tabata cu ningun momento e club mester a sera pa motibo di e construccion. 
Pa logra esaki mester a bay den tres fase cu e construccion. E luga unda e club ta situa antes a wordo 
tuma door di e misa catolico of miho bisa cu e sala di recreacion di e club ta situa unda antes tabata e 
misa. 


E seccion di hotel di e club ta contene cuatro kamber dobel y cuatro enkel cu por acomoda diesdos 
nabegante bishitante. E area di comedor, limpi y comfortabel tin seis mesa di cual diesdos huesped 
por wordo sirbi. Tambe a mira e oportunidad pa inclui un luga di biba pa e gerente y un sala di 
recreacion. Den e centro di e club tin un patio espacioso, ideal pa relaha. E ta permiti nabegantenan 
bishitante e oportunidad pa desfruta oranan den un ambiente comfortabel. Materialnan pa lesa ta 
obtenibel pa ora relaha den patio. Tambe tin un barbero y un luga pa bende souvenir. Tur e edificio 
ta di blok'i cement. 


Na e entrada mayor di e club tin e sala di recreacion y bar. Aki e nabegantenan por cumpra stampia, 
skirbi y lesa of tene nan mes ocupa door di hunga biyar, shuffleboard of otro weganan. Un bar ta 
obenibel pa nan como tambe un tienda chikito di regalo cu ta sirbi como un conveniencia pa e 
nabegantenan como un club sin ganashi. 


Teresita Center 


Despues cu International Seamen's Club a sera, e luga a wordo converti den un Teresita Center. Door 
cu mi no tin suficiente informacion y ta investigando ainda, lo mi bay publica esaki despues. 


United Service Organization (USO) 


Durante e añanan di guera, e Seamen's Club a 
funciona den luganan temporario. Siguiendo e 
fin di guera e club a reanuda operacionnan 
normal den e cuartonan na e sitio presente na 
San Nicolas. Den 1953, sinembargo, a sinti cu 
tabatin un necesidad pa miho facilidad. Trabou a 
cuminsa cu a culmina den e structura funcional 
moderno cu a habri dia 8 di augustus 1959. 


Cu e binimento di e Di Dos Guera Mundial, un 
necesidad tabata existi pa un edificio 
conveniente na San Nicolas unda facilidad 
recreacional por wordo ofreci pa personal di 
servicio. Atrobe, sirbiendo su reglamento como 
un cas pa bishitantenan, e club a pasa tur su cuartonan na United Service Organization (USO). USO ta 
un organisacion cu ta enforsa miembronan di servicio militar Mericano door di mantene e contacto 
entre nan y nan famianan, cas y pais, durante nan servicio pa e nacion. 





Pa mas di 77 aña, USO ta e organisacion lider di e nacion pa sirbi homber y muhe den e militar 
Mericano y nan famia, durante nan tempo den unform. Di momento cu nan uni, door di nan tarea y 
implementacionnan, y di e momento cu nan transicion bek pa nan comunidad, USO ta semper na nan 
banda. 


Awe USO continuamento ta adapta na e necesidad di homber y muhe den uniform y nan famianan, 
asina cu nan por enfoca riba nan mision hopi importante. Nos ta opera centralnan di USO na of 
banda di instalacionnan tur rond di Merca y rond di mundo, incluiendo den zona di combate, y hasta 
sitionan di servicio di USO sin staf den luganan mucho peligroso pa cualkier persona pero trupanan di 
combate pa ocupa. 


USO no ta parti di e gobierno federal. Un organisacion priva, e USO ta depende riba e generosidad di 
idividualnan, organisacionnan y cooperacionnan pa apoya su actividadnan, y encurasha pa un famia 
of bolunatarionan pa logra nos mision di coneccion. 


E historia di USO ta indica cu net prome cu e comienso di e involvimento den e Prome Guera Mundial 
na 1941, Presidente Franklin D. Roosevelt a busca di uni varios asociacionnan den un organisacion pa 
hisa e moral y encurasha e apoyo den e linea frontera. Awe, e USO a sigui apoya nos militar nacional 
y nan famianan pa mas cu siete decada mientras nan ta defende nos pais y e libertad. Door di duna 
apoyo na nos militarnan mientras nan ta eherce nan cumpli cu nan retonan mas dificil rond mundo, 
nos credo pa ta banda di nan semper. 


E alcance na e mas di 200 centronan di USO ta extende pa paisnan riba tur continente, opera pa 
miles di staf y boluntario kende nan meta ta pa iguala nos vigilacia di tur nos miembronan militar y 
facilita nos homber y muhenan den uniform, unda cu nan ta siribi. Nos por ta hopi orguyoso cu aki na 
Aruba y Corsou tambe tabatin un United Service Organzation cu a sirbi e militarnan Mericano 
durante e Di Dos Guera Mundial. 


United Seamen's Service (USS) 


à . United Seamen's Service conoci como 
United  Seamen's Service American 
Seamen's Club ta un corporacion caritativo 
sin-ganashi cu a wordo organisa na aña 
1942 bou di leynan di Estado di New York y 
ricibiendo sosten for di gobierno di Estados 
Unidos segun e ley publico. Awe, den seis 
facilidad di siete puerto den henter mundo, 
marineronan ta haya un ambiente sigur y 
amical unda nan por relaha, zorg pa nan 
necesidadnan personal y den contacto cu 
nan sernan keri “na cas”. E accesonan ey ta 
yuda e bida di marinero su soledad y separacion di famia bira mas tolerabel. 

Aki na Aruba tabatin un club asina situa na San Nicolas, unda actualmente ta e Winter Garden N.V. 
situa na Caya Dick Cooper 4, na San Nicolas cu ta keda net panort di unda actualmente e oficina di 
Refineria di Aruba ta situa (ex-Dimas). 


Rooms-katholiek Miliair Tehuis na San Nicolas 


Beronico (Yonko) Bislick mester a busca dos ; 
permiso di construccion pa por a traha un 
edificio di panchi na e huki di B. van de Veen 
Zeppenveldstraat y e Kazernestraat na San 
Nicolas. Na aña 1934 (permiso di 
construccion 219) e prome construccion cu 
binimento di un cas pa biba y pa negoshi y un 
aña despues (permiso di construccion 98) e 
di dos contruccion cu un sala, acomodacion, 
un bar y un cushina. Tur esaki tabata un 
edificio di comision di “Eenheid zij ons 
Streven”. E architectura tin parti di e tecnica 
di construccion y tradicion Arubiano. Den e 
decoracion a purba haya e coneccion na e 
cas decora. E tecnica di construccion ta duna un contesta di e desaroyo urbano di San Nicolas. Asina e 
edificio tin dos piso riba un tereno versatil cu ta conecta cu structura urbano den otro. Como no un 
conversacion Arubiano, D.O.W. ta papia di: “Skeleton paden di madera, daki di plach'i zim, tur esaki 
riba tereno di huur di gouverneur”. 





Na aña 1941, (permiso di construccion 24) e interior completo a wordo reconstrui pa Rooms 
Katholiek Militair Tehuis. E peticion a bay aden pa Dr. A. Dussenbroek, Director di Rooms Katholiek 
Militair Tehuis. 


Ta bin acerca un kamber pa e director, un cushina, un baño, un libreria, un salon y un luga pa biyar. 
Riba di dos piso tin diesun kamber den un espacio nobo. E trapi ta sali for di espacio aki. Riba 
Diahuebs, dia 8 di mei 1941 Gouverneur a habri e Rooms-katholieke Militair Tehuis nobo pa 
militarnan. Kapelaan Michael Holterman a bendiciona e luga hibando palabra pa bisa cu e luga aki ta 
principalmente pa mariniers, e polisnan soltero y e schutternan boluntario cu a wordo manda for di 
Corsou pa Aruba. Despues a bendiciona e imagennan colga na muraya. Na Aña 1959 el a wordo 
restaura completamente di nobo. Na e piso abou tabatin varios negoshi durante e añanan, por 
ehempel Central Madeirense di un famia Portugues. Na aña 1961 ainda e edificio tabata Militair 
Tehuis y durante añanan 30 a sirbi como un luga activo den e bida social di San Nicolas. E militarnan 
y polisnan staciona na Aruba por a tuma over e seguridad silencio y trankil. Un persona cu a maneha 
e luga aki entre 1958 pa 1960 tabata Sr. Herman Haakmeester casa di Rosa Haakmeester-Lacle. 


Militair Kamp na Playa 


E perdida di e edificio orguyoso di e Militair 
Kamp na Playa banda di e waf ta poni den 
bukinan di archivo. Asina e director di D.O.W. 
ta skirbi Gobernador, dia 26 di april 1946, cu 
e sala di comedor di e kamp por wordo ofreci 
na Sr. De Veer na benta na un prijs di 
Fls.180,000.00. Den e memoria colectivo di 
Aruba ta menciona nombernan cu tambe a 





hunga un rol importane, manera e “kazerne di polis”. Hopi ta pensa riba esaki cu hopi orguyo. 
Partinan di e kamp, unda e sala grandi di diberticion, ta preserva y awo ta wordo usa pa 
bestuurskantoor. 


E actuacion di e areglo riba 14 di maart 1951 tabata un paso importante pa un Aruba independiente. 
E decentralisacion largo awo ta posibel. Esaki un hogar espacioso pa e binimento di un variedad di 
servicionan. E kantoornan di gezaghebber y e maneho na John G. Emanstraat na 1936 a bira mucho 
chikito aunke cu renobacion. Gezaghebber Kwartsz a escoge como un mudamento banda di e costa 
di lama y a evacua e compleho di militair cu a wordo traha durante e Di Dos Guera Mundial entre 
1942-1943 como un luga di vestuario y hotel pa oficialnan. E ta conecta cu Zoutmanstraat parti 
panort, e Arnold M. Scuttestraat parti west y L. G. smith Boulevard parti zuid. Aunke el a wordo traha 
como edificio pa militar, na cuminsamento caba pa na fin di e guera pa acomoda otro funcion 
gobernamental. Despues di e guera, hasta januari 1945, el a bira primeramente como un luga di pasa 
tempo pa empleadonan di gobierno of usa como pasanggrahan. Dia 25 di februari 1953 e edificio a 
wordo usa pa gezaghebber y deputadonan. Despues a sigui cu otro servicionan. E hala largo na e caya 
Arnold M. Schuttestraat un tempo a wordo usa como oficina di douane. E hala parti zuid a reconstrui 
y hopi modificacion y extensionnan a sigui. 
Sombranan y galeria habri a wordo sera y 
bentananan cambia. 


E diseño original ta resultado di e 
mapanan di D.O.W. y ta mustra e 





estilonan di Arkitectura di D.O.W. den e añanan “40 y cuminsamento di añanan ‘50 di e siglo anterior. 
E diseñonan a wordo firma pa C. W. Fernandes. Tin papia di un arkitectura desaroya di un clima 
tropical, miho conoci como e separacion entre e ambiente di paden cu esun pafo y e galeria, 
centuronnan di concret, y bentana y portanan di madera. Tambe e direccion di biento y e uso di 
grandura di e edificio y uso di e espacio grandi a tuma den consideracion. E resto di e parti di e 
compleho di militar a bin pareu cu e otro edificionan pa miembronan di defensie na L. G. Smith 
Boulevard. Asina e kazerne cu hombernan y estadia di korporal a bira necesario en coneccion cu e 
binimento di responsibiliad y di arteleristanan di KNIL, un hospital militar, y espacio pa e polis militar. 
Varios di e partinan aki pa un tempo ainda por a scapa y a haya un cambio di funcion, como kazerne 
di polis, e teatro di De Veer of a wordo usa como deposito of restaurant. Toch tur esaki finalmente lo 
wordo desmantela pa e beneficio di un shoppingmall moderno. Awo e besuurskantoor, e ultimo 
recordatorio ki actividad di construccion e Di Dos Guera Mundial a trece cune na e boulevard. 


International Seamen's Club 

Un bunita tarheta na color di e International Seamen's Club “Apostolatus Maris”, Apostel di Lama, San Nicolas de Bari, 


Patrono di marineronan 





Taxinan ta busca marineronan cu a baha for di barco, keda na International Club y por misa Santa Theresita na banda 


International Seamen's Club y awo biaha via avion pa otro rumbo 

Dos bishitante trankilmente canando den e patio di e club Dos hoben marinero desfrutando di e wega shuffleboard 





Tin 4 mesa di bilyard y otro actividad pa tene e bishitante ocupa Mesa di bilyar y shuffleboard den bunita ambiente 


Potretnan di e club modernisa y habri oficialmente 





Habrimento oficial di e club cu bandera Hulandes y Mericano H.C. Verkuissen ta mustra Sr. y Sra. W.D. Warde e kambernan 





Bishitantenan den e patio pa habrimento oficial di e club F.deP. Wever; Porfirio Croes; Chris Schwengle y Rev. Jansen 





Comedor cu seis mesa y cu capacidad pa sirbi diesdos hende Bilyar y shuffleboard entre otro formanan di recreacion 


Potretnan di e celebracion di 25 aniversario 





F.E. Griffin (VP) yama bonbini na Pres. Di Lago O.S.Mingus y Sra. Lidernan civico y religioso sirbiendo nan mes cu refresco 





Rev. A. Erkamp, F.G.M. van de Haas y J.R. Proterra F.E. Griffin cu Rev. Magee y Sra. D. Hanlon 

Miembronan di directiva di e club Sr. Giriffin cu Frank Konchalski y B.S. DiMurro 


United Service Organization - (USO) 





Rooms-katholiek Militair Tehuis na San Nicolas 





Militair Kamp na Playa 





Dufi Kock 


Escritor y Historiado 

Savaneta 125-F 

Tel: 584-1201 

Cel: 592-9417 

dufikock@gmail.com 

Lid in de Orde van Oranje Nassau 2006 

Respect and Honor from Battle Station Blaauw - Curacao 2013 
Personahe Prominente di Aruba - Archivo Nacional 2017 
Prome Baluarte di Savaneta - Ministerio Social y Labor 2018 
Honorary Member Blaauwbaai Foundation Curacao 2018 
Miembro Honorario - Lanta Nos Papiamento 2018 

Miembro Honorario Museo di Antiguedad Nos Bieunan 2018 


Contribuidor Den Engrandece Coleccion Nacional di Aruba - Archivo Nacional 2019 


